கேள்வி: தமிழியக்கம் (அமைப்பு) என்பது என்ன?
பதில்: தமிழ் இயக்கம் என்னும் அமைப்பு தூய தமிழ், பகுத்தறிவு, பொதுவுடைமை ஆகிய மூன்று கொள்கைகளைச் செயல்படுத்த 8-10-1972இல் தஞ்சை நகரத்தில் தொடங்கப்பட்டது. இவ்வியக்கத்தின் தலைவராக பேரா. இரா. இளவரசும் பொதுச்செயலாளராக பேரா.தமிழ்க்குடிமகன் பொறுப்பேற்றார்கள்.
கேள்வி: தமிழியக்கம் (அமைப்பு) - நோக்கங்கள் பற்றி விளக்கவும்.
பதில்: * துறைதோறும் துறைதோறும் தமிழின் தூய்மையைப் பேணல்;அனைத்து நிலைகளிலும் வளமிக்க புத்துலக அறிவியல் மொழியாக வளர்த்தல். * மூடநம்பிக்கையை ஒழித்து முற்போக்குக் குமுகாயத்தை உருவாக்குதல். * சுரண்டலற்ற பொருளியல் சம நிலை காணல்; அதன் வாயிலாக முரண்பாடற்ற குமுகாயத்தை நிறுவுதல்.
கேள்வி: தமிழியக்கம் (அமைப்பு) - துணை நோக்கம் பற்றி தகவல் சொல்.
பதில்: வெளிநாட்டில் வாழும் தமிழர்களின் மொழி,வாழ்வு உரிமைகளில் அவ்வப்பொழுது எழும் சிக்கல்களை அக்கறையோடு கண்டுணர்ந்து தீர்வு காணல்.
கேள்வி: தமிழியக்கம் (அமைப்பு) - தமிழியக்க அருஞ்செயல்கள் பற்றி விளக்கவும்.
பதில்: * தமிழியக்கக் கிளைகள் தஞ்சை மதுரை கோவை தென்னார்க்காடு திருச்சி புதுக்கோட்டை சென்னை புதுச்சேரி முதலிய இடங்களில் தொடங்கப்பட்டன. * திருவையாறு அரசர் கல்லூரி மாணவர்கள் தேவநேயப் பாவாணரின் 72ஆம் பிறந்த நாளை முன்னிட்டுப் "பாவாணர் யார்?" என்னும் இரண்டு பக்கத் துண்டறிக்கையை வெளியிட்டனர்.பாவாணரை அழைத்து விழா கொண்டாடினர். * பண்ணாராய்ச்சி வித்தகர் குடந்தை சுந்தரேசனாரைக் கொண்டு தமிழிசை விழா திருவையாற்று மாணவர்கள் கொண்டாடினர். வேய்ங் குழலிசை, மெல்லிசை,வாய்ப்பாட்டு பெருவங்கிய இசை, தவில் இசை முதலியன இடம்பெற்றன. * தமிழியக்கத்தால் தொடங்கப் பெற்ற தமிழிசை விழா ஊர்ப்பெருமக்களால் விரிந்த அளவில் ஆண்டுதோறும் நடைபெற்று வருகின்றது. * தமிழக ஈழ நட்புறவுக் கழகம் என்னும் அமைப்பு நடத்திய பேரணிகள் போராட்டங்கள் ஆகியவற்றிற்கு உறு துணையாக இருந்து தமிழியக்கம் செயல்பட்டது. * 21-6-1981 அன்று வேறு சில அமைப்புகளுடன் இணைந்து ஈழத்தமிழர்களுக்கு இழைக்கப்படும் கொடுமைகளுக்கு எதிராகப் பேரணி நடத்தி தமிழக ஆளுநரிடம் கோரிக்கை அளித்தது. * தமிழ்வழிக்கல்விக்காக தஞ்சையில் ஊர்வலம் நடத்தி மாநாடு நடத்தியது. * தமிழுக்கும் பகுத்தறிவுக்கும் புறம்பாகச் செயல்பட்ட வானொலிக்கு எதிராகக் குரல் எழுப்பியது. * சில இதழ்களில் பரப்பப்படும் ஆங்கில மோகத்தை முறியடிக்கும் செயல்களில் ஈடுபட்டது. * அனைத்திந்திய அளவில் நடந்த தேசிய இனச்சிக்கல் மாநாட்டில் தமிழியக்கம் சார்பில் கட்டுரை படிக்கப்பட்டது.
கேள்வி: தமிழியக்கம் (அமைப்பு) - இதழ்கள் பற்றி விளக்கவும்.
பதில்: அறிவு கைகாட்டி, மாணாக்கன்,மீட்போலை,தமிழியக்கம் ஆகிய இதழ்கள் தமிழியக்கத்தின் நிகழ்ச்சிகளையும் செயல்களையும் வெளியிட்டு வந்தன.
கேள்வி: தமிழியக்கம் (அமைப்பு) - மேற்கோள் பற்றி விளக்கவும்.
பதில்: * தேவநேயப்பாவாணர் நூற்றாண்டு நிறைவு விழா மலர் (21-4-2002) * பேராசிரியர் இளவரசு மணிவிழா மலர் (சூலை 2003) பகுப்பு:தமிழ் மொழி அமைப்புகள்